**ՀԻՄՆԱՎՈՐՈՒՄ**

**ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 29 ՆՈՅԵՄԲԵՐԻ 2023 ԹՎԱԿԱՆԻ ԹԻՎ 39-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

1. **Իրավական ակտի ընդունման անհրաժեշտությունը.**

 Ներկայացված իրավական ակտի ընդունումը պայմանավորված է՝

Վանաձորի համայնքապետարանի աշխատակազմի զարգացման ծրագրերի, արտաքին կապերի և տեղեկատվական տեխնոլոգիաների բաժնի պետի կողմից ներկայացված զեկուցագրերով, որի համաձայն անհրաժեշտություն է առաջացել՝

* Վանաձորի համայնքապետարանը GIZ Գերմանական միջազգային կազմակերպության աջակցությամբ իրականացնելու  է շենքի հետնամուտքի փոխարինում և թեքահարթակի կառուցում, որը հասանելի կլինի հաշմանդամություն ունեցող անձանց։Ծրագիրն իրականացնելու նպատակով բյուջեի եկամտային և ծախսային մասերում կնախատեսվեն անհրաժեշտ ֆինանսական միջոցներ:
* 2024թ․ նախատեսվում է Դարպաս համայնքի համայնքային վարչական շենքի և թվով 17 համայնքային ենթակայության հիմնարկներում տեղադրվելու են արևային պանելներ։ Ծրագրի կարևոր պահանջներից մեկը շենքերի սեյսմիկ եզրակացության առկայությունն է, ուստի բյուջեում կնախատեսվի 3 000 000 /3 մլն/ ՀՀ դրամ

Վանաձորի համայնքապետարանի աշխատակազմի կոմունալ տնտեսության, բարեկարգման և բնապահպանության բաժնի պետի կողմից ներկայացված զեկուցագրով, որի համաձայն անհրաժեշտություն է առաջացել՝

* Վանաձոր համայնքում աղբահանության համակարգի արդիականացման նպատակով համայնքի տարածքում ավելացնել  պլասմասե աղբարկղերի քանակը ևս 200 /երկու հարյուր/ հատով։ Ծրագիրն իրականացնելու համար 2024 թվականի բյուջեի ծախսերի «Մետաղական աղբարկղերի ձեռքբերում» ծրագրի նախատեսված միջոցներից 10 000 000 /տաս միլիոն/, «Փոքր աղբարկղերի ձեռքբերում» ծրագրի  նախատեսված միջոցներից 3 000 000 /երեք միլիոն/, «Ստորգետնյա աղբահորի կառուցման աշխատանքներ» ծրագրի  նախատեսված միջոցներից 10 000 000 /տաս միլիոն/ և «Աղբարկղերի տարածքների ցանկապատում» ծրագրի նախատեսված միջոցներից 4 000 000 /չորս միլիոն/ ՀՀ դրամ հատկացնել «Պլասմասե աղբարկղերի ձեռք բերում» ծրագրին։

Վանաձոր համայնքի «Նեցուկ ՀԶ» ՀՈԱԿ-ի տնօրենի զեկուցագրով, որի համաձայն անհրաժեշտություն է առաջացել՝

* Հիմք ընդունելով «Նեցուկ ՀԶ» ՀՈԱԿ-ի փոփոխված հաստիքացուցակը ՀՈԱԿ-ի 2024 թվականի բյուջեով նախատեսված գումարն ավելացնել 6 000 000 /վեց միլիոն/ ՀՀ դրամով՝ համայնքի 2024 թվականի բյուջեի ծախսերի «Փողոցների ընթացիկ փոսային նորոգում» ծրագրի նախատեսված միջոցներից։

Վանաձորի համայնքապետարանի աշխատակազմի Ճարտարապետության և քաղաքաշինության բաժնի պետի կողմից ներկայացված զեկուցագրերով, որի համաձայն անհրաժեշտություն է առաջացել՝

* Հիմք ընդունելով ՀՀ ՔԿ Լոռու մարզային վարչության պետի 16․04․2024թ․ թիվ 53/116719-24 գրությունը համայնքի բյուջեում կատարելով փոփոխություն կնախատեսվի 10 000 000 /տասը միլիոն/ ՀՀ դրամ Դեմիրճյան փողոցի հյուսիսային մասում, երկաթուղու անվտանգության գոտում գրունտի և այլ հողատեսքերի լիցքը հեռացնելու համար։
* Հունվարի - մայիս ամիսներին  ընկած ժամանակահատվածում հայ-ադրբեջանական սահմանին տեղի ունեցած ռազմական գործողությունների ինչպես նաև N զորամասում տեղի դժբախտ պատահարների հետևանքով նահատակված զինովորականներից ևս 2-ը հուղարկավորվել են Արցախյան 2-րդ պատերազմում զոհված զինծառայողների նոր կառուցված պանթեոնում, ինչի հետևանքով առաջացել է կարիք լրակառուցել և ընդլայնել պանթեոնը ևս 2 գերեզմանատեղիով, ինչպես նաև կառուցել նոր հենապատ։ Այս աշխատանքների համար անհրաժեշտ է 5 000 000,0 /հինգ միլիոն/ ՀՀ դրամ։

Վանաձորի համայնքապետարանի աշխատակազմի համատիրությունների աշխատանքների համակարգման բաժնի պետի կողմից ներկայացված զեկուցագրով, որի համաձայն անհրաժեշտություն է առաջացել՝

* Երևանյան խճուղի թիվ 90 հանրակացարանում ս/թ մարտի 8-ին տեղի ունեցած պատի փլուզման հետևանքով անհրաժեշտություն է առաջացել կատարել պատի ամրացման, ինչպես նաև ջրագծերի և կոյուղագծերի վերափոխման աշխատանքներ: Համայնքի բյուջեում կատարելով փոփոխություն լրացուցիչ կնախատեսվի ևս 2 000 000 /երկու միլիոն/ ՀՀ դրամ ծրագիրն իրականացնելու համար:
1. **Առաջարկվող կարգավորման նպատակը.**

Կատարելով փոփոխություններ Վանաձոր համայնքի 2024 թվականի բյուջեի եկամտային և ծախսային մասերում, կարգավորման նպատակն է վերացնել և բարելավել համայնքում առկա խնդիրներն ու խոչընդոտները:

1. **Նախագծերի մշակման գործընթացում ներգրավված ինստիտուտները և անձինք.**

Նախագիծը մշակվել է Վանաձորի համայնքապետարանի աշխատակազմի կողմից:

1. **Ակնկալվող արդյունքը.**

Փոփոխությունների արդյունքում ակնկալվում է ունենալ համայնքի իրատեսական ճշտված բյուջե և իրականացնել վերը նշված այն բոլոր ծախսային ծրագրերը, որոնց արդյունքում կկարգավորվեն համայնքի առջև դրված նպատակներն ու խնդիրները: